ედვინ ფრენსის კარპენტერი

ედვინ ფრენსის კარპენტერი (; დ. 1 ნოემბერი, 1898, ბოსტონი — გ. 11 თებერვალი, 1963, ტუსონი) — ამერიკელი ასტრონომი.

ბიოგრაფია
ედვინ ფრენსის კარპენტერი დაიბადა 1898 წლის 1 ნოემბერს ბოსტონში, მასაჩუსეტსის შტატში. ჰარვარდის უნივერსიტეტში მიიღო ბაკალავრის და მაგისტრის ხარისხი. 1925 წელს მას ბერკლის კალიფორნიის უნივერსიტეტში მიენიჭა დოქტორის ხარისხი. ის არიზონის უნივერსიტეტის ლექტორი გახდა, ხოლო 1936 წლისთვის ასტრონომიის დეპარტამენტს ხელმძღვანელობდა. 1938 წელს ის სტიუარდის ობსერვატორიის დირექტორი გახდა, სადაც 1963 წლამდე მუშაობდა. ის ასევე იყო მეცნიერების განვითარების ამერიკული ასოციაციის ასტრონომიული განყოფილებების ვიცე-პრეზიდენტი და თავმჯდომარე.

მისი კვლევის ობიექტებს შორის იყო თეთრი ჯუჯა ვარსკვლავები, სუპერნოვები და გალაქტიკური ასტრონომია. მან აღმოაჩინა კავშირი გროვაში გალაქტიკების სიმკვრივესა და გროვის ზომას შორის: უფრო დიდ გროვებს გალაქტიკების უფრო დაბალი სიმკვრივე აქვთ. მან მიაწოდა მონაცემები, რამაც უილემ იაკობ ლუიტენის მიერ UV Ceti-ს, პირველი ცნობილი აფეთქების ვარსკვლავის აღმოჩენამდე მიიყვანა.

1933 წელს იგი დაქორწინდა ბოტანიკოს ეთელ გრეის სტიფლერზე; შეეძინათ ორი შვილი.

ხსოვნა
მის პატივსაცემად:
მთავარი სარტყლის ერთ-ერთ ასტეროიდს დაარქვეს (1852) კარპენტერი;
მთვარის ერთ-ერთ კრატერს (ჯეიმზ კარპენტერთან ერთად) დაარქვეს კარპენტერი.

სქოლიო

კატეგორია:ამერიკელი ასტრონომები